**Ministru kabineta noteikumu projekta** **“Grozījumi Ministru kabineta 2014. gada 2. septembra noteikumos Nr.530 “Dzelzceļa būvnoteikumi””, Ministru kabineta noteikumu projekta “Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi””, Ministru kabineta noteikumu projekta “Grozījumi Ministru kabineta 2015. gada 24. novembra noteikumos Nr. 661 “Ar radiācijas drošību saistīto būvju būvnoteikumi”” un Ministru kabineta noteikumu projekta “****Grozījumi Ministru kabineta 2014. gada 14. oktobra noteikumos Nr. 631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”” sākotnējās ietekmes novērtējuma apvienotais ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2014. gada 2. septembra noteikumos Nr.530 “Dzelzceļa būvnoteikumi””, Ministru kabineta noteikumu projekta “Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi””, Ministru kabineta noteikumu projekta “Grozījumi Ministru kabineta 2015. gada 24. novembra noteikumos Nr. 661 “Ar radiācijas drošību saistīto būvju būvnoteikumi”” un Ministru kabineta noteikumu projekta “Grozījumi Ministru kabineta 2014. gada 14. oktobra noteikumos Nr. 631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”” (turpmāk – noteikumu projekti) mērķis ir salāgot savstarpēji speciālo būvnoteikumu prasības, lai nodrošinātu vienveidīgu tiesību normu piemērošanu, nemainot tos pēc būtības.Ministru kabineta noteikumi stājas spēkā 2021. gada 1. novembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Ministru kabinetā apstiprinātos Ministru kabineta 2021. gada 20. aprīļa noteikumus Nr. 245 “Grozījumi Ministru kabineta 2017. gada 9. maija noteikumos Nr. 253 “Atsevišķu inženierbūvju būvnoteikumi””, kā arī saskaņošanā esošos Ministru kabineta noteikumus “Grozījumi Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi” (VSS-1096), “Grozījumi Ministru kabineta 2014. gada 2. septembra noteikumos Nr. 529 “Ēku būvnoteikumi”” (VSS-968), “Grozījumi Ministru kabineta 2014. gada 19. augusta noteikumos Nr. 501 “Elektronisko sakaru tīklu ierīkošanas, būvniecības un uzraudzības kārtība"” (VSS-552), lai tiesību normu piemērotājam par vienām un tām pašām prasībām dažādām būvēm, kuras noteiktas speciālajos būvnoteikumos, būtu vienveidīgs regulējums nepieciešams veikt attiecīgus precizējumus šādos normatīvajos aktos:1. Ministru kabineta 2014. gada 2. septembra noteikumos Nr.530 “Dzelzceļa būvnoteikumi”;2. Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi”;3. Ministru kabineta 2015. gada 24. novembra noteikumos Nr. 661 “Ar radiācijas drošību saistīto būvju būvnoteikumi”;4. Ministru kabineta 2014. gada 14. oktobra noteikumos Nr. 631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”.[1] Noteikumu projektos ir paredzēts, ka būvspeciālistam, ievadot informāciju par sevi būs jānorāda ne tikai sertifikāta numurs, bet arī darbības sfēra. Šobrīd, ja būvspeciālistam bija kompetence vienas jomas vairākās sfērās, tad šāda informācija netika norādīta būvniecības informācijas sistēmā. Viens no institūcijas, kura pilda būvvaldes funkcijas, uzdevumiem ir konstatēt, vai būvspeciālistam ir kompetence sniegt būvniecības pakalpojumu atbilstošā sfērā. Būvniecības jomas ir projektēšana, inženierizpēte, būvdarbu vadīšana, būvuzraudzība un būvekspertīze. Būvspeciālista darbības sfēras ir noteiktas Ministru kabineta 2018. gada 20. marta noteikumu Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” 1.pielikumā.[2] Noteikumu projektos precizēts regulējums par būvatļaujā ietveramajiem projektēšanas un būvdarbu uzsākšanas nosacījumiem. Redakcionāli precizēti būvatļaujas projektēšanas nosacījumi, nosakot, ka ir jāsaņem saskaņojums no valsts vai pašvaldību, tehnisko noteikumu izdevēja par tehnisko risinājumu. Saskaņojuma saņemšana jau sevī ietver tehnisko vai īpašo noteikumu saņemšanu. Institūcijai, kura pilda būvvaldes funkcijas, jāpārbauda tehniskā risinājuma saskaņojuma esamība nevis tehnisko noteikumu saņemšana.Precizēts noteikumu projektos, ka institūcijā, kura pilda būvvaldes funkcijas, iesniedzamās būvprojekta daļas un citas prasības būvprojekta detalizācijai atbilstoši vietējās pašvaldības apbūves noteikumiem ir jāievēro Būvniecības likuma 15.panta piektajā daļā noteiktais, proti, vietējās pašvaldības teritorijas apbūves noteikumos var noteikt papildu nosacījumus attiecībā uz būvprojekta detalizāciju, ja tie nepieciešami, lai būve iekļautos ainavā vai pilsētvidē. Tādejādi pašvaldības teritorijas apbūves noteikumos var noteikt tikai papildu nosacījumus, kurus izvirza kā projektēšanas nosacījumus, attiecībā uz būvprojekta detalizāciju, lai būve iekļautos ainavā vai pilsētvidē (nepārsniedzot Būvniecības likuma tvērumu) nevis uz jebkura veida papildu detalizācijas nepieciešamību.Noteikumu projektos projektēšanas nosacījumos ietver normatīvajos aktos noteiktajos gadījumos citus dokumentus, atļaujas vai saskaņojumus, kas ļauj institūcijai, kura pilda būvvaldes funkcijas, izvirzītas prasības, kas izriet no citu jomu normatīvajiem aktiem. Vienlaikus tādas prasības kā vides pieejamība, kā arī citas prasības atbilstoši teritorijas plānojumam, lokālplānojumam vai detālplānojumam (ja tāds ir izstrādāts) ir jāievēro, izstrādājot būvniecības ieceri, neatkarīgi vai tas tiek norādīts vai netiek noradīts būvatļaujas projektēšanas nosacījumos, tādēļ svītroti attiecīgi apakšpunkti.[3] Noteikumu projektos tiek precizēti punkti, kā tiek pagarināta būvatļauja, ja tiek pārsniegts būvatļaujā norādītais maksimālais būvdarbu veikšanas ilgums, kas atbilstoši Ministru kabineta 2014.gada 19.augusta noteikumiem Nr.500 “Vispārīgie būvnoteikumi” ir 5 vai 8 gadi. Spēkā esošais regulējums paredzēja, ja būve, kurai veikts ietekmes uz vidi novērtējums atbilstoši likumam “Par ietekmes uz vidi novērtējumu”, nav nodota ekspluatācijā noteiktajā termiņā, būvniecības ierosinātājam likumā “Par ietekmes uz vidi novērtējumu” noteiktajā kārtībā jāveic sākotnējais ietekmes uz vidi izvērtējums, ja ir mainījušies faktiskie un tiesiskie apstākļi, uz kuru pamata tika sākta būvniecība. Kā arī noteica, ja ir mainījušies faktiskie vai tiesiskie apstākļi, institūcija, kura pilda būvvaldes funkcijas, var pieņemt lēmumu par pašvaldības teritorijas plānojumam neatbilstošas būves nojaukšanu. Savukārt, Ministru kabineta 2014. gada 2. septembra noteikumi Nr. 530 “Dzelzceļa būvnoteikumi” tiek papildināti ar nosacījumiem būvatļaujas pagarināšanai, jo līdz šim tādu nebija.Turpmāk visos gadījumos tiks piemērota vienota būvatļaujas pagarināšanas kārtība, kāda tā noteikta būvēm, kuru maksimālais būvdarbu veikšanas ilgums ir 8 gadi, proti, būvatļauju pagarina uz būvniecības ierosinātāja pieprasīto laiku, ja institūcijā, kura pilda būvvaldes funkcijas, iesniegts būves novietnes un izbūvēto ārējo inženiertīklu izpildmērījuma plāns, kā arī uz pieprasīto pagarinājuma termiņu izsniegtas būvdarbu veicēja civiltiesiskās atbildības apdrošināšanas polises kopija, bet ēkas būvniecības gadījumā - arī aktuālu ēkas kadastrālās uzmērīšanas lieta.[4]  Līdz 2020. gada 1. janvārim uzsāktie būvniecības procesi, ievērojot Būvniecības likuma pārejas noteikumu 22. – 24. punktu, ir tiesības turpināt rakstveidā, neizmantojot būvniecības informācijas sistēmu. Līdz ar to līdzšinējie punkti, kas noteica būvniecības procesu ārpus būvniecības informācijas sistēmas, ir precizēti un iekļauti noteikumu pārejas regulējumā. Tādejādi nodrošinot, ka pamatteksts satur regulējumu, kas nosaka būvniecības procesu, kas piemērojams būvniecības informācijas sistēmā, bet noslēguma jautājumos saglabājot tikai būvniecības procesam nepieciešamos dokumentus, to saturu un apjomu, lai nodrošinātu pirms 2020.gada 1.janvāra uzsākto būvniecības procesa turpināšanu vai pabeigšanu rakstveidā, neizmantojot būvniecības informācijas sistēmu.Šajā daļā grozījumi pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs.[10] Noteikumu projektiem ir noteikts spēkā stāšanās laiks – 2021. gada 1. novembris, kas ir vienots ar citiem speciālajiem būvnoteikumiem, lai nodrošinātu noteikumu projektu vienveidīgu piemērošanu, kā arī nepieciešanos pielāgošanas darbus būvniecības informācijas sistēmā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Būvniecības valsts kontroles birojs kā būvniecības informācijas sistēmas (BIS) pārzinis. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs visus būvniecības procesa dalībniekus, institūcijas, kuras pilda būvvaldes funkcijas. |
| 2. | Tiesiskā regulējuma ietekme uz tautsaimniecību un administratīvo slogu | Kopumā administratīvais slogs nemainīsies. |
| 3. | Administratīvo izmaksu monetārs novērtējums | Tā kā nav nosakāms mērķgrupas lielums un izdalāms viens tipisks gadījums, kas varētu attiekties uz visiem būvniecības ierosinātājiem, tad attiecīgās izmaksas nav iespējams novērtēt. |
| 4. | Atbilstības izmaksu monetārs novērtējums | Tā kā nav nosakāms mērķgrupas lielums un izdalāms viens tipisks gadījums, kas varētu attiekties uz visiem būvniecības ierosinātājiem, attiecīgās izmaksas nav iespējams novērtēt. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  - |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar  |
| 8. Cita informācija | Būvniecības informācijas sistēmas pielāgošanai nepieciešamais finansējums ietverts citos speciālajos būvnoteikumos. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts gan Ministru kabineta, gan Ekonomikas ministrijas tīmekļvietnes sadaļā “Sabiedrības līdzdalība”, aicinot sabiedrības pārstāvjiem rakstveidā sniegt viedokli par noteikumu projektiem līdz 2021. gada 4. jūlijam.Plānotais regulējums nepalielina administratīvo slogu. |
| 2. | Sabiedrības līdzdalība projekta izstrādē | Par šo noteikumu projektu izstrādi ir informēta arī Latvijas Būvniecības padome. |
| 3. | Sabiedrības līdzdalības rezultāti | Tiks papildināts pēc sabiedrības pārstāvju viedokļu saņemšanas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūcijas, kura pilda būvvaldes funkcijas, Būvniecības valsts kontroles birojs kā būvniecības informācijas sistēmas (BIS) pārzinis. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē esošās pārvaldes funkcijas un institucionālo struktūru (cilvēkresursus), jo tā īstenošana tiks veikta esošā finansējuma ietvaros.Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to projekta izpilde neietekmēs institūciju cilvēkresursus. |
| 3. | Cita informācija | Nav |

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis

Avota, 67013262

Evija.Avota@em.gov.lv